《次牧《翁六月七日迎河东君于云间喜而有述》诗 其二》
明代·徐波

双栖休比画鸳鸯，真有随身藻荇香。移植柔条承宴寝，捧持飞絮入宫墙。

抱衾无复轮当夕，舞袖虚教列满堂。从此凡间归路杳，行云不再到金昌。

作者简介：（1590—1663）明末清初江南吴县人，字元叹。明诸生。隐居，工诗。谭友夏书其门为“落木庵”。淡于荣利，笃于交友。晚年常与灵岩高僧相往来。有《谥箫堂》、《染香庵》等集。